אברהם דוד ריווח

הרב אברהם דוד ריווח (ה'תרמ"ג, 1883 - כ"א בניסן ה'תרצ"ח, 1938) היה ראש ישיבה בסאלי, ורבה של סטאט שבמרוקו בראשית המאה העשרים. מחבר השו"ת 'ויען אברהם'.

 קורות חייו 
נולד בסאלי שמרוקו. בנערותו למד אצל הרב אפרים פרץ, ולאחר מכן למד ושימש את הרב רפאל אנקווה.ראו בהקדמת חכמי קזבלנקה לספר 'ויען אברהם', ויען אברהם חאה"ע סי' ג'. סביב שנת ה'תרס"ה, נסמך להיות שוחט ובודק על ידי הרב שלמה בירדוגו.מן הגנזים יב, עמ' תכא. ושימש בתפקיד זה בין השנים ה'תרע"א - ה'תרע"ד יחד עם רבי יצחק אנקאווא.

בשנת ה'תרפ"ד כיהן כראש ישיבה בעירו סאלי.ראו: קהלת צפרו חלק ב עמ' 266. במקביל, שימש כסופר בית הדין וכשליח ציבור באחד מבתי הכנסיות של העיר.

לא יאוחר משנת ה'תרפ"ט, כיהן ברבנות העיר סטאט שבמרוקו, עד לפטירתו.

בשבתו ברבנות, נשא ונתן עם חכמי מרוקו כדוגמת המשמ"ח אליקים.ויען אברהם אבן העזר סימן יא. ובעיקר עם חכמי רבאט וסאלי כדוגמת רבי חיים רפאל עטייא,ראו: בתוך שו"ת ויען אברהם, קונטרס 'לאברהם למקנה' סימן ב. רבי דוד צבאח,ויען אברהם חיו"ד סי' ב. רבי חיים יקותיאל בירדוגו,ויען אברהם חלק אה"ע סימנים ו-ז. הרב אפרים חסאן.ויען אברהם חלק אה"ע סימן י.

בעקבות תופעת החילון שהחלה בזמנו, התמודד עם שאלות אקטואליות. בין השאר פסק, שילד בכור שאביו הוא גוי ואמו יהודיה, ראוי לבית הדין לפדות את הילד, על אף שבית הדין לא מחויב לכך מצד ההלכה.ויען אברהם יורה דעה סימן ד. במקרה הפוך, שהאב יהודי והאם גויה, וההורים רוצים למול את בנם, הסתייג, משום שחשש שבמקומות שלא רושמים את הילדים הנולדים בצורה מסודרת, ישכחו שהילד גוי.ויען אברהם יורה דעה סימן ח'.

בתו קלארה נישאה להרב שמעון כהן, מדייני מרוקו. בתו זהרא נישאה לרב יחייה בן הראש, רבה של פור-ליוטי.

 פטירתו 
רבי אברהם נהג לבקר יהודים שנעצרו ונכלאו בבית כלא על ידי השלטונות הצרפתים בעוון חתירה נגד השלטון. בביקורו היה מספק להם די מחסורם, ואף העביר להם שיעור בפרשת השבוע. בביקורו האחרון, נדבק בבית הכלא במחלת הטיפוס, ולאחר זמן קצר נפטר ממנה, בליל שביעי של פסח בשנת ה'תרצ"ח בסטאט. עם פטירתו פרץ ויכוח היכן יקבר רבי אברהם, אם בעיר סטאט או בעיר הולדתו סאלי. לאחר מאמצים רבים מצד אנשי סאלי, רבי אברהם נקבר בעירם.ראו: סאלי וחכמיה עמ' כה.

 חיבורו 
 ויען אברהם - שו"ת על ארבעת חלקי השולחן ערוך. בתוכו: קונטרס לאברהם למקנה - קונטרס על דיני שחיטה וטריפות, ג'רבא תש"י.

 הערות שוליים 

קטגוריה:רבנים מרוקאים
קטגוריה:ילידי 1888
קטגוריה:נפטרים ב-1938